Lakad

Lakad (𒀝𒅗𒁺𒌑 ak-ka-du-u2) binon pük dadeadik lofüdasemitik, kel päspikon in Mesopotän vönik jü tumyel jölid bü Kristus, ven päplaädon fa laramey. Binon pük lofüdasemitik vönikün sevädik. Ägebon koinapenäti, kel primo pegebon ad penön sumeri: pük leigo dadeadik Sumeräna. Nem “lakad” dekömon de zif: ‘Akad’: zif gretik kuliva Mesopotäna dü Lampörän lakadik.

Dialegs
Lakad labon dialegis sevädik folis, lised kelas pajonöl is.

 + Dialegs lakada sevädiks
  Dialeg  Topam
   Lasüriyik  Mesopotän nolüdik
   Babülonik  Mesopotän zänik e sulüdik
   Mariotik  Za zif: ‘Mari’ in Süriyän
   Tell Beydar Süriyän nolüdik (za zif: ‘Tell Beydar’)

Vödastok
Vödastok lakada mödadilo labon rigi semitik. Do padilädon as “pük lofüdasemitik”, vöds mödik vödastoka okik difons vemo de vöds in püks semitik votiks. As sam: ‘māru’ “son” (semitik ‘*bn’), ‘qātu’ “nam” (semitik ‘*yd’), ‘šēpu’ “fut” (semitik ‘*rgl’), ‘qabû’ “sagön” (semitik ‘*qwl’), ‘izuzzu’ “stanön” (semitik ‘*qwm’), ‘ana’ “pro, tefü” (semitik ‘*li’). Sekü kosam lardik ko sumer e laramey, vödastok lakada dalabon vödis mödik de püks at.

Taib at jonon samis vödas in lakad de püks difik:

LakadSinifRigVöd in pük rigik dû  lubel  sumer  du erēqu  mofugön  laramey  ʿRQ (stamädavöd) gadalû  lenlabön (klotis linumik)  sumer  gada lá isinnu  nämiko  sumer  ezen kasulatḫu  kuprinöm  huriy  kasulatḫ- kisallu  cödöp  sumer  kisal laqāḫu  sumön  lugarit  LQḤ (stamädavöd) purkullu  stonikötian  sumer  bur-gul qaṭālu  deidön  laramey  QṬL (stamädavöd) uriḫullu  pönod  huriy  uriḫull-

Lakad id äbinon fonät vödas in püks votik, pato sumer. Samo: vöd sumerik: ‘ra gaba’ (monitan) dekömon de vöd lakadik: ‘rākibu’.

Klad:Vönotav
Klad:Püks semitik